
A Zöld Jövő Környezetvédelmi Egyesület 
2023 évi beszámoló kiegészítő melléklete
A. ÁLTALÁNOS RÉSZ
1. A szervezet alapadatai, működési formája:

	Statisztikai számjel: 
	19657552 9499 529 01

	Adminisztratív főtevékenység: 
	9499 - M.n.s. egyéb közösségi, társadalmi tevékenység

	Gazdálkodási forma: 
	529 - Egyéb egyesület

	Postacím: 
	1222 Budapest, Villa u. 5.

	Székhely címe: 
	1222 Budapest 22. ker., NAGYTÉTÉNYI U 35.


Alapító okirat kelte: 
1990.03.12.
Bírósági bejegyzés kelte: 
1990.09.12.
Adóigazgatási szám:
19657552-1-43

Bejegyző határozat száma: 
01.PK.63.836/1990/1 (1990.09.12.)
Közhasznú regisztráció hat.sz.:
0100.PK.63.836/23 (2017.05.07.)
Nyilvántartási szám: 
01-02-0002713

Képviselő: 
Dr. Mészáros Péter (jelen beszámoló aláírására jogosult képviselő)

Bankszámlaszám: 
16200106-11613510 MagNet Magyar Közösségi Bank
E-mail:
zoldjovo@zoldjovo.hu 
A Zöld Jövő Környezetvédelmi Egyesület (továbbiakban egyesület, Zöld Jövő) a Tétényi fennsík védet területei, élőhely kezelési feladatait látja el a fővárossal együttműködésben, ehhez kapcsolódóan cserjeirtási, ritkítási akciónapokat, kaszálásokat, bejárásokat szervez a tanösvényen, aminek karbantartását is ellátja. Aktuális helyi környezetvédelmi érintettségű témákban megszólalunk és véleményt mondunk civilek, érdeklődők, az illetékesek bevonásával. Rendszeresen visszatérő programunk a kerületi felsőtagozatos környezetvédelmi terepverseny a helyi iskolák számára. Ezeken túl rendszeresen fórumokat, kerekasztal megbeszéléseket tartunk, rendezvényeinkre havonta megjelenő hírlevelünkben hívjuk fel a figyelmet. Eredményeinkről, aktuális programjainkról honlapunkon adunk információk minden érdeklődő számára: www.zoldjovo.hu. A nyilvántartott, és tagdíjat fizetők száma: 16 fő.
2. Közhasznú, közcélú tevékenységünk:

Magyarország helyi önkormányzatairól szóló 2011. évi CLXXXIX. törvény (továbbiakban önkormányzati tv.) 6.§ alapján, mint önszerveződő közösség, lehetőségeink feltárásával és saját erőforrásaink hasznosításával a helyi közművelődési feladatok ellátásáról szóló önkormányzati (23/2022 (XII.13. Ör.) számú rendeletében, továbbá a környezet védelmének általános szabályairól szóló 1995. évi LIII. tv. 1.§ (1) és (2) bek. a) - c) pontjaival is összhangban (fenntarthatóság, életminőség javítása stb.), valamint a 37.§ (1) és (2) bek. és a 64.§, továbbá a településfejlesztésről és a területrendezésről szóló 1996.évi XXI. tv. 18.§ 25. §-ának a nyilvánosságra és a társadalmi részvételre vonatkozószabályait is érvényesítve.

Az egyesület jelenleg vállalkozási tevékenységet nem végez. A szervezet közhasznúságáról a 77.Pk.63.836/23 sz. végzésben döntött a Fővárosi Törvényszék.

Az egyesület elnöksége: 

Elnök:
dr. Mészáros Péter

Tagok: 
Bogó Ágnes

Feig Zsuzsa

Palla Balázs
 
Tímár Géza


Varga Zsuzsa

3. A könyvvezetés módja, a beszámoló formája:

Az egyesület 2023-ban, mint közhasznú egyéb szervezet a számviteli törvény szerinti egyéb szervezetek éves beszámoló készítésének és könyvvezetési kötelezettségének sajátosságairól szóló 479/2016. (XII.28.) Korm. rendelet (amelyet a jelen beszámoló elkészítését szabályozó, a számvitelről szóló 2000. évi C. törvény 178. §-ának (1) bek. c) pontjában kapott felhatalmazás alapján rendelt el a Kormány) alapján vezette könyveit és készítette el 2023. évi beszámolóját. Az egyesület könyvelését a kettős könyvvitel szabályai szerint vezette. 

Az üzleti év azonos a naptári évvel, ennek megfelelően a mérleg fordulónapja december 31. A mérlegkészítés ideje: január 15. A beszámoló formája: közhasznú egyszerűsített éves beszámoló.

A Zöld Jövő, mint közhasznú egyéb szervezet közhasznú egyszerűsített éves beszámolóját a hivatkozott rendelet melléklete szerinti mérleg és eredménykimutatás előírt tagolásának megfelelően készíti el. A beszámoló tartalmazza továbbá az előírt tájékoztató adatokat is. Az alapítvány az üzleti évről a törvény szerinti kiegészítő mellékletet is készít (cash-flow kimutatás nélkül). A tárgyidőszaki szakmai tevékenységről külön beszámoló készült. A közhasznúsági mellékletet pedig a törvényi előírásoknak megfelelően letétbe helyezi.
4. Az alkalmazott értékelési eljárások:

A mérleg egyes tételeinek értékelése a számviteli politika előírásainak megfelelően történik. 

5. Pénzügyi, vagyoni helyzet, kapott támogatások részletezése, a vagyon felhasználásával kapcsolatos kimutatás:
Az egyesület 2023. december 31-én 2.230 eFt mérlegfőösszeggel készítette el mérlegét (az előző évi érték 2.422 eFt volt). Befektetett eszközei nem voltak, a készletek között könyveket szerepeltet, melyek könyvi értéke 156 eFt, ezen felül pénzeszközökkel (2.074 eFt) rendelkezett a fordulónapon. Az egyesület nem szerzett be tárgyi eszközt 2023-ban, értékcsökkenést nem számolt el. Követelése nincs a fordulónapon. 

A saját tőke értéke 2.176 eFt. 54 eFt kötelezettsége (szállítói tartozás) állt fenn a fordulónapon. Időbeli elhatárolás nem volt.
Az egyesület a központi költségvetéstől, illetve alrendszereitől 2023-ban 630 eFt támogatást számolt el (NEA), ebből 340 eFt-ot folyósítottak a tárgyévben. 
Az szja 1%-os felajánlások összege 2023-ban Ft 60.587 Ft volt (előző évben 128.217 Ft). 
Ezen felül tagdíjbevételeink voltak (68 eFt). Egyesületünk felkarolta a magánszemélyek által indított „10 millió Fa Kezdeményezés" című projektet. A projekttel az a célunk, hogy hozzájáruljunk a klímavédelemhez, amihez a mi eszközünk a fák telepítése, amelyek növekedésük során folyamatosan kötik meg a széndioxidot, csökkentve a légkörben az üvegházhatású gázok szintjét. A fák széndioxid (CO2) megkötő képességére építve védjük a Föld klímáját, de a telepített fáink egyúttal árnyékot vetve, párologtatva, port megkötve a mikroklímánkat, közérzetünket is javítják. A projekt egyik szlogenje: „a fák a mi zöld szabadtéri klímaberendezéseink”. 2023-ban céljaink megvalósítására összesen 174 eFt adományt kaptunk. 
2023-ban – az előző évek gyakorlatától eltérően- a beszámolóban nem, de itt a kiegészítő mellékletben bemutatjuk a tagok és mások önkéntes munkájának ellenértékét. 2023-ban ez 20 fő egészéves munkáját jelenti 491 munkaórával (az óradíjat a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011 (XII.30.) Korm.sz. rendelet 4.§ (5) bek. által meghatározott óradíjjal számoltunk: „a közérdekű önkéntes tevékenységről szóló törvény szerinti önkéntes munka egy órára jutó értékének számításánál a mindenkori kötelező legkisebb havi munkabér százhatvanad részét kell figyelembe venni”). Az önkéntesek által végzett munka kalkulált értéke így 712 eFt volt 2023-ban.
Az összehasonlíthatóság érdekében bemutatjuk a bevételeket és ráfordításokat mind a tárgyévre, mind az előző évre vonatkozóan. 2023-ban az összes bevétel 2.708 eFt volt (előző évben 1.388 eFt) a számviteli beszámolóban, a költségek és ráfordítások összege pedig 2.664 eFt volt, így a tárgyévi eredmény 44 eFt. 

Eredménykimutatás 

	 
	A tétel megnevezése
	Előző éve
	Tárgyév

	Értékesítés nettó árbevétele
	0   
	

	Egyéb bevételek
	1 388   
	2 703

	ebből támogatások
	915   
	2 642

	   tagdíj
	45   
	68

	   támogatások
	865   
	2 400

	   adományok
	50   
	174

	Pénzügyi műveletek bevételei
	2   
	5

	Összes bevétel (1+/-2+3+4)
	1 390   
	2 708

	  ebből: közhasznú tevékenység bevételei
	1 390   
	2 708

	Anyagjellegű ráfordítások
	1 102  
	2 488

	Személyi jellegű ráfordítások
	100   
	176

	   ebből: vezető tisztségviselők juttatásai
	0   
	0

	Értékcsökkenési leírás
	6   
	0

	Egyéb ráfordítások
	0   
	0

	Pénzügyi műveletek ráfordításai
	0   
	0

	Összes ráfordítás (5+6+7+8+9)
	1 202   
	2 664

	  ebből: közhasznú tevékenység ráfordításai
	1 202
	2 664

	Adózás előtti eredmény ( A-B)
	188   
	44

	Adófizetési kötelezettség
	0   
	0

	Tárgyévi eredmény (C-I-D)
	188  
	44


A 2023-ban kapott támogatások (amelyeket céljaink megvalósítására kaptunk) részletezése, ebből a költségvetési támogatást dőlt betűvel jelöltük:

	Adományozó, támogató neve
	Adomány, támogatás összege (eFt)

	Magántámogatások, adományok
	174

	NEA*
	630

	Fővárosi Önkormányzat
	1 770

	Szja 1%
	61

	Összesen
	394


* 2023-ban 340 eFt-ot utalt át az alapkezelő egyesületünknek (NEAG-KP-1-2023/4-000928), ezt fel is használtuk, ugyancsak 2023-ban használtunk fel a 2022. évi NEA-támogatásból fennmaradó összeget, ami 290 eFt volt.
Az egyesület tárgyévi közhasznú eredménye 44 eFt.

B. SPECIFIKUS RÉSZ

A társasági adót az egyesület 2023-ban sem fizet (nem volt vállalkozási tevékenysége). 

Iparűzési adófizetési kötelezettsége sincs.

C. TÁJÉKOZTATÓ RÉSZ

Az egyesületnek alkalmazottja nem volt 2023-ban sem. 
A személyi jellegű egyéb kifizetések között 176 eFt szerepel (reprezentáció, könyvajándék, amelyet elsősorban az iskolások környezeti versenyén osztottunk ki).
A fent említetten túl központi költségvetési szervtől, elkülönített állami pénzalaptól, helyi önkormányzattól, a települési önkormányzatok társulásától és mindezek szerveitől támogatást nem kaptunk.
A cél szerinti juttatások kimutatása:

Az egyesület cél szerinti juttatást nem adott 2023-ban.

A közhasznú szervezet vezető tisztségviselőinek nyújtott juttatások értéke, illetve összege:

A Zöld Jövő vezető tisztségviselőinek juttatást, támogatást nem adott. 

Budapest, 2024. április 3.

…………………………………………………….

Dr Mészáros Péter

elnök

